ஆர்ப்பாட்டத்தில் பேசிய தமிழ் விவசாயிகள் சங்கத்தின் மாநிலத் தலைவர் நாராயணசாமி, " விவசாயிகள் என்றாலே இந்த அரசிற்கு கிள்ளுக் கீரையாகத்தான் தெரிகிறது. கடந்த 2 ஆண்டுகளாக நிலுவையில் உள்ள பயிர்க்காப்பீட்டுத் தொகையை அரசு வழங்கிடாமல் காலம் தாழ்த்தி வருகிறது. கடந்த 2016-17 ம் ஆண்டில் வரலாறு காணாத அளவில் தமிழகம் முழுவதும் ஏற்பட்ட 100 சதவிகித வறட்சி ஏற்பட்டுள்ளது. இந்த வறட்சியால், உரிய விளைச்சல் இல்லை. இதனால், விவசாயிகள் வாங்கிய பயிர் கடனைத் திரும்பச் செலுத்த முடியாத நிலையில் உள்ளனர்.